**ORGANIZAČNÝ PORIADOK**

**Alebo Práva a Povinnosti členov 69.zboru gen. M. R. Štefánika Malacky**

**Každý člen 69. Zboru gen. M. R. Štefánika ako aj rodič nášho člena je povinný oboznámiť sa s organizačným poriadkom. V prípade, že sa bude riešiť nejaká situácia podľa OP, nezodpovedáme za to, že si niekto neprečítal organizačný poriadok a nevedel jeho obsah. OP sa bude dodržiavať v každej situácii. Výnimky udeľuje len Zborová rada spoločne.**

1. **Prijímanie nováčikov**

Nováčikov prijímame v rámci náboru nových členov, ktorý sa uskutoční po dohode Zborovej rady ⃰ zvyčajne raz ročne najneskôr do **konca septembra.** Nováčikom sa môže stať každý od **7-11 rokov**, vo výnimočných prípadoch aj v inom veku po dôkladnom zvážení Zborovej rady.

1. **Zborová rada:**

Zborová rada je rada zvolených činovníkov, ktorý majú zložený sľub činovníka, dobrovoľne vykonávajú určité funkcie, sú plnoletý.

Základná: vodca zboru, zástupcovia vodcu zboru, oddieloví vodcovia, ostatní činovníci:

Členovia zborovej rady a ich funkcie:

Vodca zboru: Ftáčnik Kamil st.

Oddielový vodca: Húšková Denisa

Oddielový vedúci: Húšek Samuel

Zástupca vodcu zboru a zborový ekonóm: Ftáčniková Mária

Zástupca vodcu zboru a programový manažér: Húšková Denisa

Zborový administrátor: Jánošová Lenka

Zborový spravodajca: Kovárová Mária

Člen zborovej rady: Hoďovský Peter

Rozšírená zostava zborovej rady: členovia zborovej rady a radcovia družín  
  
Zborová rada sa stretáva pravidelne raz za 3 mesiace. Alebo podľa potreby.

Každý člen zborovej rady dostane včas informáciu, kedy a kde sa bude ZR konať.

Každý člen ZR je povinný nahlásiť svoju účasť/neúčasť včas.

1. **Práva a povinnosti radcu**

**Radcom** sa môže stať každý skaut či skautka, ktorého Zborová rada vyhodnotí ako zodpovedného a schopného viesť svoju družinu.

Radca je zodpovedný a ide vzorom svojim členom.

**Práva:**

* Každý radca má právo rozvíjať svoje schopnosti a vedomosti v rámci špecializovaných kurzov organizovaných našim zborom alebo SLSK.
* Každý radca má pod radcu, ktorý ho je schopný plne zastúpiť.
* Ak dieťa nepríde na družinovku a rodič to vopred nenahlásil, môžem mu ako radca zavolať. Ak mám kredit, je to moja dobrá vôľa, nie povinnosť **(priorita je, aby každú neprítomnosť hlásil rodič radcovi vopred!)**
* Mám právo zrušiť družinovku len v prípade, že nedokážem zabezpečiť adekvátne zastupovanie a dohodol som sa na tom s vodcom zboru.
* Radca má právo informovať rodičov, ak sa člen správa nevhodne na družinovkách/akciách. Najlepšie, ak sa o tom vopred poradím s oddielovým vodcom, alebo vodcom zboru.
* Radca má právo a povinnosť zúčastniť sa rozšírenej zborovej rady a vyjadriť slobodne svoj názor

**Povinnosti:**


* Ak nemôžem prísť na družinovku, vybavím si zastupovanie (pod radcom/iným zodpovedným). Ohlásim to priamo zborovému vodcovi a to maximálne deň vopred-ideálne čo najskôr odkedy to viem, že nemôžem.
* Dodržiavam polročný plán družinoviek, ktorý som si vytvoril a ktorý bol odsúhlasený programovým managerom, či Zborovou radou. Program na konkrétnu družinovku dorobím včas pred družinovkou. Myslím pritom aj na náhradný plán, keď bude prítomných málo členov. Ako radca nesmiem rozoberať nevhodné témy. Všetky témy, ktoré sa mi zdajú aktuálne vhodné, musím konzultovať s programovým managerom.
* Začínam družinovku v čase, kedy má začať, aj keď niekto mešká.
* Chodím na akcie so svojou družinou - ak nemôžem prísť, dám včas vedieť, zastúpi ma môj pod radca.
* Ako radca zariadim vyplnenie prezenčnej listiny a záverečnej správy z akcie - náležité dokumenty budem mať vytlačené v taške. Prezenčnú listinu je dobré spísať a dať podpísať na začiatku akcie, po skončení akcie spíšem záverečnú správu. Vyplnené dokumenty odovzdám  najneskôr do ďalšieho dňa (napr. naskenované) aktuálne poverenému činovníkovi.
* Som povinný sledovať, ktorý činovník je čím poverený, aby som vedel na koho sa môžem s akým problémom obrátiť.
* Fyzické tresty sú prísne zakázané.
* Dbám pri aktivitách na bezpečnosť.
* Pravidelne zapisujem body mojej družine do bodovacej tabuľky v klubovni. Bodovaciu tabuľku som povinný zostaviť ja. Ak bude mať člen 0 bodov za družinovku, lebo aj meškal - zapísať to do tabuľky takto**: 0 b – meškal (odôvodnené meškanie- napr. pravidelný krúžok, škola- strhnúť 1 bod)**
* Bodovanie musím nahodiť do on-line tabuľky hneď po družinovke - max do rána ďalšieho dňa.

1. **Práva a povinnosti rodičov**

* Každý rodič bude mať tel. kontakt na radcu svojho dieťaťa (radca si vybaví sám-mailom/osobne).
* Rodič neruší družinovku telefonovaním svojmu dieťaťu (iba v nevyhnutnom prípade).
* Rodič rešpektuje čas družinovky a iných aktivit a nenarušuje ich svojou prítomnosťou alebo telefonováním
* **Každý rodič je povinný hlásiť každú neprítomnosť svojho dieťaťa na družinovke a akcii radcovi!** (ten následne, v prípade potreby, nahlási zborovému vodcovi)
* Ak veríte svojmu dieťaťu, môže samo nahlásiť radcovi, kedy nepríde - no je na vás, rodičoch, aby ste si kontrolovali na stránke/ u radcu či vaše dieťa chodí na družinovky.
* Rodič sleduje skautskú stránku a bodovanie/hlásenie - resp. účasť svojich detí na družinovkách.
* Rodič sa povinne zúčastní na rodičovskom združení, v prípade, že nemôže, príde sa dodatočne informovať na družinovku k radcovi svojho dieťaťa.

1. **Práva a povinnosti pre všetkých**

* Za závažné porušenie OP aj po napomenutí, bude riešené vylúčením člena zo zboru **po rozhodnutí zborovej rady**
* Za zlé vystupovanie na verejnosti aj po napomenutí, bude člen vylúčený zo zboru.
* Ovládam to, čo som sa už naučil (budú kvízy, za ktoré môžem dostať body.)
* Správam sa ako skaut. Dodržiavam základné morálne pravidlá života a dodržiavam skautský zákon.
* Na tábor ideme iba zaslúžene (slušné správanie na družinovkách a akciách, aktívnosť na družinovkách, rôzne nápady na hry...). Za všetko môžem získať body. Podľa počtu bodov sa vyhodnotí, či môžem ísť na tábor. (**viď. príloha bodovanie)**
* Ak ideme von, ideme všetci spolu naraz, neutekáme dopredu, **nezaostávame** pozadu - rešpektovať radcu!
* Nikto nesmie nikoho ani seba ohrozovať, dbáme na bezpečnosť **svoju aj svojich bratov a sestier.**
* **Na akcie nosiť- obliecť si skautskú rovnošatu/ skautskú polokošeľu, skautské tričko a šatku.**
* Nedomýšľame si veci, od komunikujeme si všetko čo sa nám nezdá priamo s osobou týkajúcej sa to. Ak to nepostačí, potom s radcom, vodcom atď..
* Ak mám nejaké očakávania od niekoho, musím ho s nimi oboznámiť. Aby bolo aj jemu jasné, aké sú očakávania od neho. Samozrejme, že platí, že skaut robí veci aj bez dôvodu, no nie vždy vie čítať myšlienky☺
* Neodvrávam, som zdvorilý voči všetkým ostatným.
* Všetko sa snažím vyriešiť slovami v rámci slušnosti.
* Nesúdim dopredu, kým nemám jasné fakty od toho človeka, ktorého zamýšľam súdiť - nechám si veci vysvetliť.
* Rešpektujem názor iných.
* Zákaz propagovať extrémistické ideológie a názory - neodsudzujem iné národy, národnosti, menšiny (homosexuáli, rómovia...).
* Neohovárame iných členov, všetko sa snažíme vydiskutovať priamo s dotyčným, aby nevznikali zbytočné nepríjemnosti a nedorozumenia..
* Rešpektujem vodcu a aj každého iného brata/sestru skauta.
* Dodržiavam termíny, ak nestíham, dám včas vedieť .
* Kontrolujem maily a zborovú stránku.
* Vediem si skautský zápisník/diár v mobile alebo v zošite, ktorý pravidelne kontrolujem (hlavne radcovia).
* Pri akciách a výpravách dodržiavam vzdialenosť medzi skupinkami v priehľadnom teréne na dohľad na max 50 m, v neprehľadnom teréne – zákruta – je nutné počkať na ďalších.
* Pri ceste vlakom počúvam pokyny zodpovedného činovníka, snažím sa sedieť spoločne s ostatnými (okrem miestenkového sedadla)



**Bezpečnosť na družinovkách**

* Lekárnička je vždy vybavená v klubovni - každý radca vie kde je a má vedomosti prvej pomoci.
* Hasičský prístroj -každý radca vie kde je a ako ho použiť/na chodbe pri dverách

**Bezpečnosť na akciách**

* Na akciu sa berie vždy malá lekárnička.
* Správame sa slušne a nestrkáme sa-dodržiavame bezpečnostné predpisy a zásady

**Fajčenie a alkohol:**

* ak dospelý skaut fajčí alebo pije alkohol (samozrejme len príležitostne- skaut nesmie byť alkoholik), je to jeho voľba, no na akciách nie!
* Ak dospelý skaut fajčí, na skaute ho nesmie byť vidieť, ani cítiť.
* Na akciách sa nesmie piť alkohol - sme zodpovední za skautov.

1. **Družinovky**

* Na družinovkynechodím k iným, **každý člen je účastný len na svojej družinovke**
* Keď prídem skôr na svoju družinovku, čakám v predsieni, kým skončí iná, aby sme sa nerušili.
* **Každá družina si pravidelne (raz mesačne) obnoví nástenku.**
* Za každú družinovku, akciu a výpravu si kontrolujem, či mám **zapísané body** podľa stanovených pravidiel (v prípade nejasností sa pýtam radcu).
* Na každej družinovke musí byť **spísané hlásenie**. Vždy zapisuje len vopred určený člen.
* Počas družinovky **nesmieme opúšťať priestory klubovne**(okrem dvora pri klubovni) bez dospelého skauta (ani s radcom. radca je síce poverený vedením družiny, ale nie je dospelý!)
* **Ku klubovni na dvor môžeme ísť**, ale na dvere napíšeme, že sme za klubovňou na dvore; a sledujeme si čas družinovky, aby sme ku koncu boli včas naspäť. Nemusíme to vopred hlásiť vodcovi.
* **Mobilné telefóny cez družinovku nechávame v taške**. Informujeme aj rodičov o tom, že v čase družinovky nemôžeme používať mobilné telefóny.
* **Cez prázdniny sa družinovky nekonajú** - iba ak sa ako družina dohodneme inak - treba to nahlásiť zborovému vodcovi.
* **Na družinovky treba chodiť načas a odchádzať až po skončení družinovky.**
* Družinovku sa uskutoční, aj keď sú prítomní len 2 členovia.
* Každý musí mať v zálohe aspoň jeden návrh na hru alebo aktivitu na družinovku.
* Na družinovku povinne nosím šatku a pomôcky. Inak sa strhnú body.
* Na družinovkách (aj akciách) rešpektujeme vodcov, radcov  / pod radcov/ ,aj seba navzájom.
* Po každej družinovke si družina urobí poriadok (upratané stoličky, stoly, poličky, skrine, vysypať smeti).
* Z družinovky odchádzam, až keď ju skončí radca alebo ten čo družinovku viedol, inak sa strhnú body za neúčasť.

**Hlásenia:**

* Píšu sa na každej družinovke - je to dôležité hlavne kvôli účasti členov (aby sme vedeli či boli na danej družinovke), **hlásenie** o **družinovkách sa odovzdávajú aj** na **ústredie SLSK.**
* Vždy je niekto určený ako zapisovač hlásení - môže byť aj člen družiny.
* Je potrebné zapísať program družinovky v bodoch - tak ako si radca značí v radcovskom zápisníku.
* Zapisovať do on line tabuľky (hlásenia) dátum družinovky, číslo družinovky  a čo sa preberalo - v krátkosti, aby to rodičia videli.

**Program**

Okruhy, ktoré by mali naši skauti vedieť:

Skautská teória:  
  
História (kedy a kto založil skauting vo svete, v Malackách)  
  
Skautský zákon  
  
Denný príkaz  
  
Heslo dňa  
  
Rovnošata  
  
Označenia  
  
Organizačná štruktúra nášho zboru (zbor, oddiele, družiny)  
  
Skautský sľub  
  
a iné- vždy aktuálne doplnené

Skautská prax:  
  
Práca so sekerou  
  
Čo zbaliť na výpravy

Ako sa zbaliť na výpravy: 1 dňová, 2 dňová, viacdňová, tábor  
Ako sa správať v prírode  
  
Prvá pomoc  
  
Odborky, bobríky...  
  
Ako sa orientovať v prírode

Buzola, mapa, orientácia podľa Slnka, hviezd   
  
Druhy stromov a bylín

1. **Bodovanie:**

**Koľko bodov musí skaut/ vĺča získať?  
  
Minimálny počet bodov pre jednotlivca**

**Družinovka:** 4 družinovky (v mesiaci) x 10 (mesiacov sk. roka) = 40 družinoviek do sk. Roka

* 5 bodov za družinovku (šatka, kpz, zápisník, uzlovačka, dochvíľnosť)
* Týchto 5 bodov zapisujeme na začiatku družinovky do tabuľky v klubovni

**40 družinoviek x 5 bodov = 200 bodov/ z toho 75% = 150 bodov minimálne.**

**Akcia/výprava:** 10 akcií v sk. roku x 10 bodov = 100 bodov.

* **10 bodov za akciu / viac dňová akcia- výprava podľa náročnosti- možnosť udelenia bodov viac na základe dohovoru so ZR/**

**Body na viac môžeš získať aj za výnimočnú aktivitu.**

* Za každé obnovenie nástenky 3 body
* Príprava a realizácia hry na výprave/akcii 10 bodov
* Skautská prax 1-3 body
* Body za výnimočnú aktivitu 10 bodov (napr. Zorganizovanie, vypracovanie výpravy a jej uskutočnenie, príspevok zverejnený v našom skautskom časopise Rudavka)
* Body za splnené odborky, výzvy, bobríkov - 10 bodov  
  **Odborky pre skautov:**

Odborky dopĺňajú všeobecný rozvoj osobnosti, ktorý je pokrytý stupňami skautského chodníka a umožňujú lepšie spoznávať vybrané oblasti a zdokonaľovať sa v nich.

**Odborky pre vĺčatá (včielky):**

Odborky je možné plniť kolektívne, s celou družinou. Odborku môže vybrať radca po porade s vodcom, alebo si ju družina vyberie sama spoločným hlasovaním.

* Ak mám na konci skautského roka nedostatok bodov (menej ako 250), nemôžem ísť na tábor.
* Ani vodca zboru nemôže človeka s nízkym počtom bodov omilostiť a vziať na tábor pokiaľ radca dosvedčí, že tento člen sa nesnažil a nechodil na družinovky.
* V prípade, že má člen nízky počet bodov, ale je očividné, že sa snaží (len nebol na akciách kvôli chorobe, alebo inej nevyhnutnej veci) a radca obháji jeho aktivitu, môže ešte vodca zvážiť účasť člena na tábore.
* V iných výnimočných prípadoch o účasti na tábore rozhoduje ZR (zborová rada).
* **Bodovanie v klubovni treba zapisovať do bodovacej tabuľky.**
* Bodovanie bude on line v tabuľke, rodičia ho budú môcť vidieť na stránke pod linkom.
* Do on line tabuľky majú na úpravu prístup len radcovia
* člen musí mať minimálne 250 bodov za sk. rok, aby mohol ísť na tábor
* Člen, ktorý získa najvyššie ocenenie v zborovej súťaži o najlepšieho skauta, získa zľavu na tábor (podmienky: najvyšší počet bodov (s výnimkami), odporúčanie radcu a súhlas zborovej rady)
* Podmienky zborových súťaží o družinu roka, skauta roka, vĺča roka, radcu roka budú vždy aktuálne prístupné v klubovni na zborovej nástenke (skaut roka alebo vĺča roka získa skautskú košeľu/ 50% zľavu na pobyt LST, radca roka získa pobyt na LST zdarma

1. **Iné hodnotenie**

**Odborky**

**Výzvy**

**Bobríky**

**Lipové lístky**

* U nás v zbore sa počítajú roky od vstupu do skautingu. Udelenie v našom zbore sa počíta od vstupu do SLSK
  + Bronzový za 1 rok členstva v SLSK
  + Strieborný 5 rokov členstva v SLSK
  + Zlatý za každých 10 rokov členstva v SLSK

1. **Sľuby:**

* Skautský sľub je po nováčikovskej skúške vlastne skutočným úvodom do skautského života. Pre každého je to obrovská česť, zložiť sľub. Je to osobitný rituál, ktorý si zbor stráži a odohráva sa len na určitých miestach.
* Zložiť sľub je dobrovoľné rozhodnutie každého skauta/-ky.
* Znamená záväzok snažiť sa žiť podľa skautského zákona celý život.
* Sľubujeme vždy plné znenie sľubu, tak ako je uvedené nižšie. **Ak niekto** s tým **nesúhlasí, alebo poruší znenie sľubu počas sľubového aktu**, **pozastavuje sa sľub a člen** dostane rok na rozmyslenie si.
* **Škriatkovia- 0- 6 rokov.** V čase zostavovania OP nebolo oficiálne znenie známa.
* **Sľub vĺčat/ včielok :** 7-10 rokov, ako motivácia k napredovaniu

Znenie:

**Sľubujem, že sa s pomocou Božou vynasnažím dodržiavať zákon vĺčat / včielok a byť stále lepším / lepšou.**

**Heslo vĺčat / včielok : Buď stále lepším / lepšou !**

* **Sľub skautov /- ky:**  **11- 14** rokov, musí byť aktívny v zbore, radca sa musí zhodnúť so zborovou radou, že je na to člen pripravený a zaslúži si to.

Znenie:

**Sľubujem na svoju česť, že sa vynasnažím zo všetkých síl :**

**- plniť si povinnosti voči Bohu a svojej vlasti**

**- pomáhať v každom čase svojim blížnym**

**- dodržiavať skautský zákon.**

**Heslo skautov / skautiek : Buď pripravený /- á**

**Sľub rangera / -ky: 15- 18 rokov /obnova skautského sľubu/ -**

**Heslo rangera: Veď príkladom !**

**Sľub rovera /- ky : 19- 25 rokov / obnova skautského sľubu /-**

**Heslo rovera : Slúžim !**

* **Sľub činovníka /- ky:**  zborová rada rozhodne, že sa môže stať dospelý člen činovníkom  
  Znenie:

**Sľubujem na svoju česť,  že budem vychovávať zverené deti a mládež v duchu skautského zákona.**

**Denný príkaz: Každý deň dobrý skutok**

* **Čestné sľubové miesto:** zrúcanina Kuchynského hradu- Zámoček
* **Sľubový rituál:**

**Zakladá sa ohník** (s pomocou suchého dreva, zápaliek, sekerky, pri dodržaní všetkých bezpečnostných pravidiel). Čestné miesto majú vodca zboru, prípadne zástupca vodcu, oddielový vodca a radca družiny. Podľa možnosti držia v ruke slovenskú vlajku, vlajku zboru. Všetci prítomní by mali mať skautskú rovnošatu. Sľubujúcemu sa po sľube podá ruka a odovzdá uviazaná šatka s uzlom priateľstva.

**Vstup cez bránu odvahy-** skauti stoja oproti sebe s vystretými rukami. Ak sa novopečený skaut rozhodne vstúpiť cez túto bránu, tak tam vbehne na znak dôvery k ostatným skautom. Pred bránou stojí oddielový vodca / radca družiny, ktorý mu kladie otázku: **Chceš vstúpiť cez túto bránu do sveta zodpovednosti, odvahy a odhodlania, do sveta skautov, aby si sa pustil do niečoho nového, aby si prežil so svojimi kamarátmi niečo nové?**

Na konci chodby stojí zborový vodca, ktorý ho víta vo svete skautov.

1. **Výlety/akcie, výpravy:**

* Na akcie **si obliekame** zborové polokošele alebo iné skautské tričko.
* Na akciu ideme len s potrebným vybavením: **šatka, pevné  topánky vhodné do daného terénu a počasia, oblečenie podľa počasia, pršiplášť, zápisník, pero, kpz, voda, jedlo, peniaze na cestu.**
* Všetko treba zbaliť do poriadneho batoha -**nič nenesiem v ruke zvlášť!**
* Vodca zboru môže poslať člena domov pred začiatkom akcie, ak člen nebude mať **VHODNÚ** vyššie popísanú **VÝBAVU /**veci (hlavne ak chýba: pevná obuv, oblečenie do počasia, všetko v 1 batohu a jedlo s vodou).
* Vziať si so sebou len to čo si každý zvládne odniesť sám!
* Ak chce radca ísť s družinou na výlet, nahlási to zborovému vodcovi, s tým,  že mu už dá vedieť, ktorý dospelý skaut ide ako dozor/ spýta sa kto môže ísť ako dozor**/ZABEZPEČENÝ DOSPELÝ DOZOR- ČINOVNÍK nášho zboru.**
* Vždy ide na družinovú akciu min 1 dospelý skaut/**ČINOVNÍK.**
* Na zborovú akciu idú vždy minimálne: 3- 4 dospelí/ 5 detí = 1 dospelí .
* Zborové výlety/akcie sa snažíme mať aspoň raz za mesiac.
* Ak je napísané na stránke, že  akcia je určená len pre vĺčatá/len skautov/len rangerov - môžu ísť len družiny vo vypísanej vekovej kategórii so svojimi radcami.
* Ak si myslíš, že výpravu nezvládneš, radšej daj vedieť dopredu, že neprídeš.
* RODIČIA! Neúčasť dieťaťa hlásiť vopred radcovi a ten to dá vedieť na akcii zborovému vodcovi.
* Na akciu prídem v stanovený čas stretnutia (načas).
* Na akcii sa správam slušne, nikoho nestrkám, počúvam svojich radcov, a aj radcovia sledujú a zaujímajú sa o svojich členov.
* Nikam nejdem sám bez povolenia (ani na wc).

1. **Pravidelné akcie, ktoré sa konajú každoročne**

Trojkráľový výstup

Zvedavka mestská

Bratislavské lesnícke dni

Dni zeme

Cyklotúra

Letný skautský tábor

Letná skautská výprava / pobyt pochody vo vysokohorskom teréne   /

Skautský Mikuláš

Betlehemské svetlo

1. **Tábor:**

* Koná sa vždy prvý prázdninový týždeň.
* Radca vopred oznámi rodičom zoznam vecí, čo treba na tábor prostredníctvom zoznamu, ktorý dostanú na družinovke.
* Na tábor sa neberie vlastné jedlo (výnimky - odovzdáva sa zdravotníkovi/kuchárovi).
* Lieky odovzdať táborovému zdravotníkovi.
* Program je tvorený vždy individuálne podľa veku prihlásených skautov (vĺčat, včielok). Avšak dodržiava sa harmonogram prispôsobený všetkým vekovým kategóriám a to : Doobeda skautská prax (+ aktivity na odreagovanie) – tj. potrebná práca v tábore (viazanie/stavba stavieb, prístrešky, pomoc do kuchyne, rezanie dreva, ísť po vodu...) a poobede/večer etapovka. Samozrejmá je osobná hygiena, pravidlené stravovanie 5x denne a spánok☺

1. **Chatový poriadok**

* Do priestorov chaty vstupuj s čistou obuvou !
* Čistotu a poriadok udržuj v celej chate!
* Zariadenie chaty udržiavaj- nenič- slúži všetkým !
* **Prísny zákaz** fajčenia v priestoroch chaty a v okolí !
* **Prísny zákaz** používať v chate otvorem oheň !
* **Prísny zákaz** svietiť v chate so sviečkou !

/ Výnimka prízemie- hala v prítomnosti vodcov /

* **Prísny zákaz** manipulácie s chemikaliami ,výbušninami!
* Potraviny a fľašu s tekutinami si vždy ukladaj na stôl, nenechávaj na izbe alebo na posteli, v kresle !
* Použitý riad vždy umy a ulož na pôvodné miesto !
* **Odpady** si **každý odnáša domov** / plné si priniesol- prázdne si odnesieš domov do koša/ !
* KRB slúži len na kúrenie !!!( opekanie len na prírodnom ohnisku alebo na grile pred chatou ).
* **Ohnisko v krbe pred odchodom z chaty musí byť vyhasnuté  a krb bezpečne zatvorený!!!**
* Do priestorov na poschodí vstupuj len v čistých přezůvkách alebo na boso !
* Na spanie využívaj priestory na 1.a 2.poschodí !
* **Nočný pokoj dodržiavaj v čase od 23:00 večera – do 07:00 hod rána !**
* **Voda v bandaskách je pitná, neslúži na umývanie rúk alebo riadu!**
* **Pred odchodom doplň zásoby vody z prameňa, alebo nahlás zodpovednej osobe nedostatok !**
* **Pred odchodom zatiahni závesy na oknách –prízemie !**
* **Pred odchodom skontroluj všetky okná- ZATVORENÉ !**

**/ aj poschodie 1. A 2. /**

* **Pred odchodom z chaty vypni elektrický prúd s hlavným stykačom- LEN DOSPELÁ OSOBA !!!**
* **Počas pobytu na chate vždy musí byť prítomný dozor dospelej zodpovednej osoby !!!**
* **Chatu pred odchodom zanechávam čistú a upravenú ! /**pozametať, umyť /